Martin Svendsen fra Løkken har over for politiet erkendt selvtægt ved at have fjernet den tøj-julenisse på Frikirken i Løkken, der dinglede i galgen. -Jeg betragter det ikke som tyveri, men har taget nissen, fordi jeg synes det er synd for især børnene. De skal ikke gå og se på en nisse, der hænger i en galge, siger nissetyven til TV2/Nord. Nisse-tyven har meddelt kirkens præst og politiet, at nissen er taget i forvaring og kan afhentes hos ham efter nytår. Samtidig siger politiet, at man foreløbig ikke foretager sig yderligere før en eventuel reaktion fra præsten.

Referat:
Efter et døgn i galgen blev nissen på en nordjysk frikirke
stjålet. Gerningsmanden hedder Martin Svendsen og gemmer nissen til efter jul på et varmt sted.